Nyere forskning har imidlertid vist at myelin kan regenereres ved skade og nydannes også senere enn puberteten. Blant annet i det perifere nervesystemet vil myelin ha en vekstpromoterende effekt på skadet nervevev. I CNS er det oppdaget at det skjer nydanning av nerveceller og dermed er også sannsynligheten for nydanning av myelin til stede. Ved læring ser man et fenomen som kalles «Collateral sprouting», hvilket betyr at et akson deler seg i flere aksonender. Det er svært sannsynlig at disse også bli myelinisert av nærliggende oligodendrocytter.